Mientres a Segunda Guerra Mundial estió o chefe d'una división blindata y dimpués d'a redota d'os Aliatos en a batalla de Francia y a proclamación d'a Francia de Vichèi, esdevenió o chefe d'a Francia Libre, dende o suyo exilio en Londres, liderando a Resistencia francesa contra o Tercer Reich y continando a luita chunto a los Aliatos. Antiparte, antis d'a guerra ya heba estato uno d'os teoricos d'o emplego d'o tanque en os mudernos campos de batalla aduyato por l'aviación melitar, encara que, ironicament, as suyas teorías no fuoron desembolicatas por os Aliatos occidentals sino por a Wehrmacht d'o Tercer Reich en a dita blitzkrieg.